Sidste møde i debatgruppen før sommeren, Kbh
2023-06-06 16:00 - 18:00 (Europe/Copenhagen) | Østerbrogade 222, Østerbrogade 222, København Ø, 2100
Debatgruppen holder det sidste møde i juni. I denne sæson har det altid som nu været den første tirsdag i måneden kl. 16-18 i Salonen (en hyggelig café) på Østerbrogade 222. Få minutters gang fra Svanemøllen St.
Alle er meget velkomne til at dukke op. Vi sidder som regel i kælderen, hvor der er bedst akustik.
Vi er som oftest 5-8 deltagere – ikke nødvendigvis de samme – som debatterer et eller flere etiske dilemmaer, som vi er stødt på siden sidst. Trods vores fælles udgangspunkt som medlemmer af Humanistisk Samfund er vi sjældent enige, men det er jo netop det givende. Tænk gerne på et emne du vil debattere med forsamlingen.
Det foregår ganske uformelt uden ordstyrer eller konklusioner.
Kom og vær med!
